stanford-oval/wikipedia huggingface dataset:
ฮิปปี้
ปรากฏการณ์สำคัญของฮิปปี้ > SUMMER OF LOVE (1967)

ในช่วงฤดูร้อนปีค.ศ. 1967 เกิดปรากฏการณ์ทางสังคมที่น่าจดจำครั้งหนึ่งเมื่อผู้คนเกินแสนคนเดินทางมาสู่ถนนไฮต์-แอสบิวรี (Haight-Ashbury) ในซานฟรานซิสโก (San francisco) ซึ่งในช่วงเวลานั้นกระแสฮิปปี้กำลังเป็นที่นิยมในหลาย ๆ แห่งทั่วอเมริกา และ ในยุโรป แต่แหล่งใหญ่ที่ถือว่าเป็นศูนย์กลาง และ เป็นจุดกำเนิดของวัฒนธรรมฮิปปี้อยู่ที่ย่าน ไฮต์-แอสบิวรี ในซานฟรานซิสโก ซึ่งในฤดูร้อนนี้กลายเหตุการณ์สำคัญที่สรุปความเป็นฮิปปี้ได้อย่างดี เกิดการชุมนุมกันอย่างต่อเนื่อง โดยมีจุดประสงค์หลักคือการเผยแพร่แบ่งปันมิตรภาพ ความรัก อุดมคติในการใช้ชีวิต  และ อาจจะเป็นเหตุการณ์แรกที่ทำให้วัยรุ่นหนุ่มสาวออกมาแสดงพลังทางสังคมครั้งใหญ่ที่เป็นรูปธรรมอย่างเห็นได้ชัด
ในวันที่ 14 มกราคม 1967 ได้มีการจัดนิทรรศการ “Human Be-In” ซึ่งถูกจัดขึ้นโดย Michael Bowen โดยมีการรวบรวมพวกฮิปปี้ถึง 20,000 คน ในสวน Golden Gate ของ San francisco โดยมีจุดประสงค์เพื่อช่วยเผยแพร่วัฒนธรรมฮิปปี้ในประเทศสหรัฐอเมริกา
เมื่อ 26 มีนาคม 1967 ศิลปินอย่าง Lou Reed กับ ดารานางแบบ Edie Sedgwick และพวกฮิปปี้อีกประมาณ 10,000 คน ได้มารวมตัวกันที่แมนฮัตตัน (Manhattan) เพื่อเดินทางเข้าสู่ Central Park Be-In ในวัน อีสเตอร์ (Easter)
ในวันที่ 16 มิถุนายน 1967 - 18 มิถุนายน 1967 ได้มีการจัดเทศกาลดนตรีครั้งใหญ่ที่มีระยะเวลาถึงสามวันที่ชื่อว่า “Monterey International Pop Music Festival” ในเมือง Monterey, California มีผู้คนเข้ามามากมายทั้งคนที่อยู่ที่ในงานและรอบบริเวณเทศกาลประมาณ 25,000-90,000 คน เทศกาลนี้กลายเป็นเทศกาลดนตรีที่น่าจดจำเป็นครั้งแรกในประวัติศาสตร์ของอเมริกา โดยมีศิลปินอย่าง Jimi Hendrix , The Who และ Ravi Shankar เข้าร่วมอยู่ด้วย เทศกาลดนตรีครั้งนี้ได้รับการยกย่องว่าเป็นหนึ่งในจุดจุดเริ่มต้นของ “Summer Of Love” และ ยังเป็นต้นแบบของเทศกาลที่ยิ่งใหญ่อย่าง “Wood Stock” อีกด้วย
ย่านไฮต์-แอสบิวรี (Haight-Ashbury) ในซานฟรานซิสโก (San francisco) กลายเป็นแหล่งรวมตัวของเหล่านักศึกษาที่สนใจในศิลปะไซเคเดลิก (psychedelic) จาก San Francisco State College ต่อมาเปลี่ยนชื่อเป็น San Francisco State University วัยรุ่นหลายคนในกลุ่มนั้นยอมที่จะลาออกจากการเป็นนักศึกษาเพื่อออกไปหาประสบการณ์จริงกับวงดนตรี และ การใช้ชีวิตภายใต้อุดมคติของตน โดยได้ยึดเอาอพาร์ทเมนต์สไตล์วิกตอเรียนในย่านถนนไฮต์เป็นที่พำนัก
ปรัชญาการแบ่งปันของพวกฮิปปี้ได้รับการยอมรับและได้ขยับขยายกลายเป็นรูปธรรมอย่างชัดเจน เช่น กลุ่มผู้ก่อตั้งโรงละคร Diggers ได้แจกอาหารฟรี และ เปิดโรงละครให้เป็นที่พักอาศัยแก่เหล่าผู้คนที่เข้ามาในย่านไฮท์-แอสบิวรี่ กลุ่มทางการแพทย์ก็เปิดคลินิกให้รักษาฟรี และ ที่เหนือกว่าสิ่งอื่นใดคือการได้เสพย์สิ่งเสพติดทั้ง กัญชา LSD ที่ทำให้รู้สึกเคลิ้บเคลิ้ม สิ่งเหล่านี้ทำให้ชื่อเสียงของย่านไฮท์-แอสบิวรี่ (Haight-Ashbury)  เป็นที่รู้จักอย่างรวดเร็ว
ไลฟ์สไตล์ของฮิปปี้

คำว่าฮิปปี้ (Hippie) มาจากคำว่า ฮิปสเตอร์( hipster) ซึ่งถูกใช้เรียกพวกที่ทำตัวแตกต่างจากคนส่วนมากในสังคม ซึ่งวิถีชีวิตของฮิปปี้จะมีลักษณะที่เป็นอิสระ รักในสันติภาพ ปฏิเสธการใช้ความรุนแรง มักชอบทำตัวแปลกแยกออกจากสังคม ต่อต้านระบบทุนนิยม ชอบอยู่กับธรรมชาติอนุรักษ์สิ่งแวดล้อม กินมังสวิรัติ หลงใหลในพุทธศาสนา ชอบสวดมนต์ นั่งสมาธิ แสวงหาความสุขที่เป็นนิรันดร์  และวัฒนธรรมของชาวตะวันออก อย่างเช่น ประเทศอินเดีย เนปาล รวมไปถึงประเทศไทยด้วย  พวกเขาหลงไหลในศิลปะแบบไซเคเดลิก(Psychedelic) ซึ่งหมายถึงศิลปะที่แหกกฎ ฉีกจากทฤษฎีเดิม ๆ โดยได้รับอิทธิพลมาจากยาเสพติดประเภทหลอนประสาท ทั้ง กัญชา เห็ดเมา LSD รวมไปถึงแนวดนตรีที่พวกฮิปปี้ชอบเสพย์ก็ได้รับอิทธิพลมาจาก ไซเคเดลิก ซึ่งวิถีชีวิตของฮิปปี้นั้นมีอิทธิพลอย่างมากต่อสังคมหลัก ทั้งวัฒนธรรมการกินอาหารเพื่อสุขภาพ แนวดนตรี โทรทัศน์ วรรณกรรม ภาพยนตร์ ศิลปะ รวมไปถึงการพี้กัญชา และ การมีเพศสัมพันธ์อย่างไม่ปิดกั้น
ไลฟ์สไตล์ของฮิปปี้ > สิ่งเสพย์ติด (Drug)

ถ้าพูดถึงวัฒนธรรมฮิปปี้สิ่งที่จะนึกออกก็คงหนีไม่พ้นเรื่องของการใช้ยาเสพติด โดยส่วนใหญ่พวกฮิปปี้จะนิยมเสพย์สิ่งเสพติดที่ให้ความรู้สึกเคลิ้บเคลิ้ม ผ่อนคลาย มีอาการหลอนประสาท อย่างเช่น กัญชา (Cannabis & marijuana) LSD (Lysergic acid diethylamide) ซึ่งสิ่งเหล่านี้พวกเขาได้รับอิทธิพลมาจากคนรุ่น Beat Generation สืบเนื่องมาจากเหตุการณ์ทางการเมือง การต่อต้านสงครามเวียดนาม พวกเขาให้เหตุผลในการเสพย์ว่าสิ่งของมึนเมาเหล่านี้เปรียบเสมือนยานพาหนะที่ใช้ในการแสวงหาความสุขที่เป็นนิรันดร์ บ้างก็ว่ามันสามารถพาเราไปถึงจุดนิพพานได้ โดยหลังจากการเสพย์แล้วมันทำให้ผู้เสพย์รู้สึกมีความสุขขึ้นได้ทันที มันทำให้ประสาทการรับรู้เปิดกว้างมากขึ้น เพิ่มประสิทธิภาพในความคิดสร้างสรรค์ทั้งในด้านดนตรี และศิลปะ บ้างก็บอกว่ามันจะนำพาเราไปสู่สภาวะเหนือตัวตนของจิตใต้สำนึก สิ่งเหล่านี้ได้มีอิทธิพลอย่างมากต่อวิถีชีวิตของพวกฮิปปี้ทั้งทั้งในด้านการแสดงออกของตัวตนต่อสังคม แนวดนตรี หรืองานศิลปะ รวมไปถึงแฟชั่นการแต่งกายด้วย ซึ่งผลงานส่วนจะมีลักษณะการใช้สีที่สดใส หรือสีสะท้อนแสง มาทับซ้อนกันทำให้เกิดเป็นภาพที่ให้ความรู้สึกมึนเมา เคลิ้บเคลิ้ม โดยส่วนใหญ่ศิลปินที่ได้รับอิทธิพลมาจากวัฒนธรรมฮิปปี้จะเสพกัญชา หรือ LSD ก่อนลงมือทำงานศิลป์เพื่อขยายอารมณ์ความรู้สึก ทำให้ผลงานส่วนใหญ่จะมีลักษณะที่ฉีกกฎจากทุกทฤษฏี มีความอิสระในตัวเอง ไม่มีกรอบมาจำกัดความงาม แสดงให้เห็นถึงไลฟ์สไตล์ที่แตกต่างและมีเอกลักษณ์เฉพาะตัว  แต่บางครั้งการเสพยาหนักเกินไปของชาวฮิปปี้บางกลุ่ม  ก็อาจจะนำไปสู่แนวคิดที่เพี้ยนไปจากคนปกติอย่างบ้าคลั่งสุดโต่ง  จนนำไปสู้คดีฆาตรกรรมสุดสะเทือนขวัญได้  อย่างคดีของครอบครัวของ Charles Milles Manson ที่บุกเข้าไปสังหารดาราสาวดาวรุ่งวัย 26 Sharon Tate  ขณะตั้งครรภ์ได้ 8 เดือนเศษ พร้อมกับพวกของดาราสาวทั้งหมด 6 ศพรวมเด็กในท้อง เหตุการณ์เกิดขึ้นในก่อนรุ่งเช้าวันที่ 9 สิงหาคม 1969  ในบ้านพักที่โรมัน โปลันสกี้ ผู้กำกับดัง ซื้ออยู่กับเมียดาราสาวชารอน เทต  บนภูเขาทางเหนือของเบเวอรี่ฮิลล์ ฮอลลี่วูด  ซึ่งซื้อต่อมาจาก Dennis Wilson สมาชิกวง The Beach Boys  ที่ Charles Milles Manson เข้าไปช่วยทำเพลง ก่อนที่ผู้จัดการคิวของ Dennis Wilson  จะบีบให้ Dennis Wilson  ไล่ Charles Milles Manson และครอบครัวออกไปจากบ้านไปหาที่อยู่ใหม่  เพราะเห็นว่ามั่วสุมเสพยาและมั่วเซ็กซ์จน Dennis Wilson  ติดโรคหนองใน     ความจริงแล้ว Charles Milles Manson ตั้งใจจะส่งสมาชิกครอบครัวไปฆ่า Dennis Wilson แต่ไม่ทราบว่า Dennis Wilson ได้ย้ายออกไปแล้ว Sharon Tate จึงรับเคราะห์แทน   นับว่าเป็นคดีสะเทือนขวัญใหญ่อันดับ 1 ของฮอลลี่วูดตั้งแต่ก่อตั้งมา ส่งผลให้ต้องรื้อแก้กฎหมายแห่งรัฐแคลิฟอเนียกันใหม่
ฮีโมโกลบิน เอฟ

เฮโมโกลบินของทารก (อังกฤษ: fetal hemoglobin) หรือ เฮโมโกลบินเอฟ (อังกฤษ: hemoglobin F, HbF) หรือ α2γ2 เป็นโปรตีนขนส่งออกซิเจนตัวหลักในทารกในครรภ์และทารกแรกเกิด พบอยู่ในเม็ดเลือดแดงของทารกในครรภ์ มีบทบาทสำคัญในการขนส่งออกซิเจนจากระบบเลือดของมารดาไปยังอวัยวะและเนื้อเยื่อต่างๆ ของตัวอ่อนหรือทารกในครรภ์ โดยเริ่มมีการผลิตเมื่อตัวอ่อนมีอายุครรภ์ประมาณ 6 สัปดาห์ และยังพบในปริมาณสูงหลังเกิดจนถึงอายุประมาณ 2-4 เดือน เฮโมโกลบินเอฟมีส่วนประกอบที่แตกต่างจากเฮโมโกลบินเอที่พบในผู้ใหญ่ ทำให้เฮโมโกลบินเอฟจับกับออกซิเจนได้มากกว่า และช่วยให้ทารกในครรภ์สามารถดึงเอาออกซิเจนมาจากระบบเลือดของมารดาผ่านรกได้
ในทารกแรกเกิด ระดับเฮโมโกลบินเอฟจะค่อยๆ ลดลงจนเท่ากับที่พบในผู้ใหญ่ที่อายุประมาณ 1 ปี คือเหลือน้อยกว่า 1% ของเฮโมโกลบินทั้งหมด โรคของเฮโมโกลบินบางโรค เช่น ทาลัสซีเมียเบต้า มีผลต่อกระบวนการสร้างเฮโมโกลบินเอที่พบในผู้ใหญ่ปกติ ทำให้ผู้ป่วยมีระดับเฮโมโกลบินเอฟสูงกว่าปกติ
กมลรจน์ เอกวัฒนกิจ

| จิ้ง กมลรจน์ |
| --- | --- |
ชื่อเกิด: กมลรจน์ เอกวัฒนกิจ
รู้จักในชื่อ: จิ้ง
เกิด: 12 เมษายน พ.ศ. 2525 (42 ปี)
ที่เกิด:  กรุงเทพมหานคร ประเทศไทย
แนวเพลง: ป็อป
อาชีพ: นักร้อง, นักแสดง, พิธีกร
ช่วงปี: พ.ศ. 2541 - ปัจจุบัน
ค่ายเพลง: Crossezone (ONPA)
กมลรจน์ เอกวัฒนกิจ (ชื่อเล่น: จิ้ง เกิด 12 เมษายน 2525) เป็นนักร้อง, นักแสดงชาวไทย และเป็นหนึ่งในสมาชิกวง วีวี่โค
ประวัติ

กมลรจน์ เอกวัฒนกิจ ชื่อเล่น จิ้ง เป็นนักร้อง, นักแสดงชาวไทย เข้าสู่วงการด้วยการเป็นหนึ่งในศิลปินวง วีวี่โค ในปี 2541 โดยวงวีวี่โคมีสมาชิก 5 คนคือ จีระนันท์ กิจประสาน (เมย์), กมลรจน์ เอกวัฒนกิจ (จิ้ง), อัจฉราศรี เจริญโสภา (เชอร์รี่), ศิลป์สิริ ประภาวงศ์ (มะเหมี่ยว) และ วิจิตรา อัศนีวุฒิกร (กุ๊กกิ๊ก)
หลังจากนั้นจิ้งก็ได้เล่นมิวสิกวีดีโอของหลาย ๆ ศิลปิน เช่น เพลง "สหัสวรรษ" ของเอิร์น จิรวรรณ เตชะหรูวิจิตร, เพลง ฝ่าดง Teen ของวง ปลื้ม, เพลง "คิดไม่ออก" ของ คัฑลียา มารศรี ฯลฯ และได้เล่นภาพยนตร์ด้วยกัน 3 เรื่องคือ ภ. มหัศจรรย์พันธุ์รัก, ภ. ศูนย์-สุดฝัน และหนังสั้นเรื่อง Changed
ผลงาน > ผลงานเพลง

| ปี | ชื่ออัลบั้ม | รายชื่อเพลง |
| --- | --- | --- |
| 2541 | VIVICO วางจำหน่าย: พฤษภาคม พ.ศ. 2541  สังกัด: Crossezone  รูปแบบ: เทป, ซีดี |  โตในรถ  นะนะ  ซ้ำ ซ้ำ  ใจคอจะทิ้งกันได้  ขอฟ้า  ปุ๊บปั๊บได้ไง  ขอมีเพียงเธอ  ต่อไม่ติด  ถวายวัดซะ  ก่อนจากฝากรัก |
| 2543 | รักสร้างโลก วางจำหน่าย: มีนาคม พ.ศ. 2543  สังกัด: Crossezone  รูปแบบ: เทป, ซีดี |  ได้ไหม  รักสร้างโลก  ViViCo Remix  ขอฟ้า  ซ้ำ... ซ้ำ  ต่อไม่ติด  ได้ไหม (Piano Voice)  ขอมีเพียงเธอ  ViViCo Party Mix  นะนะ  ก่อนจากฝากรัก  รักสร้างโลก (Piano Voice) |
ผลงาน > ผลงานละคร

ละคร นายร้อยสอยดาว
ละคร บ่วงร้ายพ่ายรัก รับบท พยาบาล
ละคร กลิ้งไว้ก่อนพ่อสอนไว้ (รุ่น 2)
ผลงาน > ผลงานภาพยนตร์

ภ. มหัศจรรย์พันธุ์รัก
ภ. ศูนย์-สุดฝัน
หนังสั้นเรื่อง Changed
ผลงาน > มิวสิกวีดีโอ

มิวสิกวีดีโอ เพลง "โตในรถ" ของวีวี่โค
มิวสิกวีดีโอ เพลง "ขอฟ้า" ของวีวี่โค
มิวสิกวีดีโอ เพลง "ขอมีเพียงเธอ" ของวีวี่โค
มิวสิกวีดีโอ เพลง "ซ้ำ ซ้ำ" ของวีวี่โค
มิวสิกวีดีโอ เพลง "อีกนานไหม" ของ สุเชษฐ์ เจษฎาภิวงศ์
มิวสิกวีดีโอ เพลง "ให้มันแล้ว ๆ ไป" ของ สุเชษฐ์ เจษฎาภิวงศ์
มิวสิกวีดีโอ เพลง "สหสวรรษ" ของเอิร์น จิรวรรณ เตชะหรูวิจิตร
มิวสิกวีดีโอ เพลง "เจ๊อยากตาย" ของเอิร์น จิรวรรณ เตชะหรูวิจิตร
มิวสิกวีดีโอ เพลง "ฝ่าดง Teen" ของ วงปลื้ม
มิวสิกวีดีโอ เพลง "คิดไม่ออก" ของ คัฑลียา มารศรี
มิวสิกวีดีโอ เพลง "ป๋าผัวมาเลย" ของอาว แท็กซี่
มิวสิกวีดีโอ เพลง "ดั้งหักมารักทำไม" ของแมน มอเตอร์ไซค์
ผลงาน > ผลงานอื่น ๆ > พิธีกร

รายการ เม้าท์มันส์ บันเทิง
รายการ อาสากล้าดี (พิธีกรภาคสนาม)
รายการ Colourful Colour
ผลงาน > ผลงานอื่น ๆ > หนังสือ

นิตยสาร I-Spy No.24 ปก วงวีวี่โค
หนังสือ โลกสดใจเพราะหัวใจมีเธอ จิ้ง Vivico เขียนคำ
โฆษณา ซัลซิล
ฮีโรส์ออฟไทยแลนด์

ภาพหน้าจอเพลงฮีโรส์ออฟไทยแลนด์
ฮีโรส์ออฟไทยแลนด์ (อังกฤษ: Heroes of Thailand) เป็นเพลงเกี่ยวกับปฏิบัติการค้นหาและกู้ภัยถ้ำหลวงที่จังหวัดเชียงราย ประเทศไทย ในปี ค.ศ. 2018 เพลงนี้เขียนขึ้นเกี่ยวกับนักดำน้ำและเจ้าหน้าที่กู้ภัยที่มาจากทั่วโลกเพื่อช่วยเหลือทีมฟุตบอลและโค้ชของพวกเขา ซึ่งติดอยู่ในถ้ำเป็นเวลาสองสัปดาห์
เพลงนี้แต่งโดยวิล โรบินสัน และแดเนียล ไรอัน, ผู้สนับสนุนของโรบินสันรวมถึงหน่วยบัญชาการสงครามพิเศษทางเรือ กองเรือยุทธการ, วีรบุรุษกู้ภัยถ้ำชาวอังกฤษ เวิร์น อันสเวิร์ธ, ไอทีวี, สถานีโทรทัศน์ไทยพีบีเอส, เจ้าหน้าที่กู้ภัยรวมถึงคณะกรรมการทีมหมูป่า, แฮปปี้เรดิโอเชียงใหม่, มือกลองจากเดอะเจมส์บราวน์แบนด์เอริกฮาร์โกรฟ และนักร้อง รณรงค์ คำผา วิดีโอได้รับการบันทึกในอำเภอแม่สายและอำเภอเชียงดาวในประเทศไทย พร้อมนำรายได้มอบแก่มูลนิธิเด็กยากไร้บ้านนานา อำเภอแม่สาย
เพลงนี้ได้รับการบันทึกในสตูดิโอหลายแห่ง ทั้งแมนเชสเตอร์, ลอนดอน, สิงคโปร์ และกรุงเทพมหานคร เพื่อให้ได้คุณภาพเสียงที่ดี โดยได้รับการตอบรับเชิงบวกจากสื่อแนวหน้า
ตะพาบลีธ

| ตะพาบลีธ |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: เต่า Testudines
อันดับย่อย:: อันดับย่อยเต่า Cryptodira
วงศ์:: วงศ์ตะพาบ Trionychidae
สกุล:: สกุลตะพาบนกยูง Nilssonia (Gray, 1872)
สปีชีส์:: Nilssonia leithii
ชื่อทวินาม
Nilssonia leithii (Gray, 1872)

ชื่อพ้อง
 Trionyx javanicus  — Gray, 1831  (part)  Testudo gotaghol  Buchanan-Hamilton, 1831  (nomen nudum)  Aspilus gataghol  — Gray, 1872  Trionyx leithii  Gray, 1872  Isola leithii  — Gray, 1873  Aspideretes leithii  — O.P. Hay, 1904  Trionyx sulcifrons  Annandale, 1915  Trionyx leithi  M.A. Smith, 1931  (ex errore)  Amyda leithi  — Mertens, L. Müller & Rust, 1934  Aspideretes leithi  — Choudhury & Bhupathy, 1993  Trionys leithii  — Obst, 1996  Trionix leithi  — Richard, 1999
ตะพาบลีธ, ตะพาบไลธ์ หรือ ตะพาบนาคปุระ (อังกฤษ: Leith's softshell turtle, Nagpur softshell turtle; ชื่อวิทยาศาสตร์: Nilssonia leithii) เป็นสปีชีส์ของตะพาบในวงศ์ของตะพาบ ตะพาบชนิดนี้พบได้ในแม่น้ำแถบคาบสมุทรอินเดีย รวมถึงแม่น้ำตุงคภัฒรา (Thungabhadra), แม่น้ำฆัตประภา (Ghataprabha), แม่น้ำภวานี (Bhavani), แม่น้ำโคทาวรี, แม่น้ำกาเวรี และแม่น้ำโมยาร์ (Moyar)
ที่ตั้งของต้นแบบ: เมืองปูเณ ประเทศอินเดีย
ศัพทมูลวิทยา

ชื่อเฉพาะ leithii นี้ตั้งชื่อเพื่อเป็นเกียรติแก่ Andrew H. Leith ซึ่งเป็นแพทย์ประจำคณะกรรมาธิการสาธารณสุขมุมไบ
ลักษณะทางกายภาพ

ตะพาบลีธมีลักษณะที่อยู่ตรงกลางระหว่างตะพาบคงคา (N. gangetica) และตะพาบนกยูงอินเดีย (N. hurum) สิ่งที่มีความคล้ายอย่างแรกคือ ความกว้างของบริเวณด้านบนหัวระหว่างดวงตา แนวประสานระหว่างขากรรไกรล่างที่ค่อนข้างสั้น และมีรอยบริเวณหัว และมีจมูกที่ยาวและค่อนข้างแหลมกว่า ไม่มีสันกระดูกขากรรไกรที่แข็งแรงบริเวณพื้นผิวด้านในของกระดูกขากรรไกรล่าง และมีลักษณะของวงแหวนสี่วงหรือมากกว่าบริเวณกระดองหลังในวัยอ่อน ซึ่งจะมีขนาดเล็กกว่าในตะพาบนกยูงอินเดีย (N. hurum)
ตัวเต็มวัยอาจมีกระดองยาว 64 เซนติเมตร หรือ 25 นิ้ว
อาหาร

ตะพาบลีธจะล่าเหยื่อเป็นลูกน้ำ (ตัวอ่อนของยุง) ปู หอยน้ำจืด และปลา บางครั้งตะพาบชนิดนี้ยังกินพืชน้ำขนาดเล็กด้วย
การสืบพันธุ์

ตะพาบตัวเมียที่โตเต็มวัยชนิดนี้ จะวางไข่ในเดือนมิถุนายน ไข่มีลักษณะเป็นทรงกลม และมีเส้นผ่านศูนย์กลางของแต่ละฟองประมาณ 30 ถึง 31 มิลลิเมตร (1.2 นิ้ว)
ภัยคุกคาม

สายพันธุ์นี้ถูกใช้ประโยชน์ในท้องถิ่นทั่วคาบสมุทรอินเดีย ภัยคุกคามสำคัญอื่น ๆ ได้แก่ การทำกิจกรรมต่าง ๆ ใกล้แม่น้ำ มลพิษทางน้ำ การทำเหมืองทราย การกสร้างเขื่อนผลิตกระแสไฟฟ้าจากพลังน้ำ การลักลอบล่าสัตว์ การแสวงหาผลกำไรจากไข่ของตะพาบชนิดนี้ไม่ว่าจะการนำไปขาย ฯลฯ
ที่อยู่ทางภูมิศาสตร์

ตะพาบลีธเป็นสิ่งมีชีวิตเฉพาะถิ่นของคาบสมุทรอินเดีย ซึ่งอยู่ในรัฐอานธรประเทศ รัฐกรณาฏกะ รัฐเกราลา รัฐมัธยประเทศ รัฐมหาราษฏระ รัฐทมิฬนาฑู และรัฐโอฑิศา
เชิงอรรถและรายการอ้างอิง

1 2 3 4 5  Praschag, P.; Das, I.; Choudhury, B.C.; Singh, S. (2021). "Nilssonia leithii". IUCN Red List of Threatened Species. 2021: e.T2174A2778380. doi:10.2305/IUCN.UK.2021-1.RLTS.T2174A2778380.en. สืบค้นเมื่อ 19 November 2021.
↑  "Appendices | CITES". cites.org. สืบค้นเมื่อ 2022-01-14.
↑  Fritz 2007, pp. 310–311 harvnb error: no target: CITEREFFritz2007 (help)
1 2 3  Das, I., Sirsi, S., Vasudevan, K., and  Murthy ,B.
↑  Gray,J.
↑  Beolens, Bo; Watkins, Michael; Grayson, Michael (2011).
↑  Boulenger GA (1890).
1 2 3  Das I (2002).
↑  Biju Kumar, A. 2004.
↑  Dharwadkar, Sneha (23 February 2023). "Sneha Dharwadkar (2020) Freshwater Turtles and Tortoises Foundation". India Biodiversity Portal. สืบค้นเมื่อ 2023-02-23.
↑  Jafer Palot, Zoological Survey of India, Western Ghat Regional Centre;  in Venkataraman, K., Chattopadhyay, A. and Subramanian, K.A. (editors).
แหล่งข้อมูลอื่น

Fritz, Uwe; Havaš, Peter (2007). "Checklist of Chelonians of the World". Vertebrate Zoology. 57 (2): 149–368. doi:10.3897/vz.57.e30895.
Nilssonia leithii ที่คลังข้อมูลสัตว์เลื้อยคลาน Reptarium.cz
| --- | --- |
การแยกแยะหน่วยอนุกรมวิธาน:  Wikidata: Q304147  Wikispecies: Nilssonia leithii  EoL: 795710  GBIF: 2442517  iNaturalist: 39551  ITIS: 949477  IUCN: 2174  NCBI: 428571  Species+: 9277 
พบลูกตะพาบลีธ (Nilssonia leithii) ในเมืองโภร์ (Bhor) รัฐมหาราษฏระ
ฮิว ลอรี

| ฮิว ลอรี |
| --- | --- |

สารนิเทศภูมิหลัง
เกิด:  (1959-06-11) 11 มิถุนายน ค.ศ. 1959 (65 ปี) เจมส์ ฮิว แคลัม ลอรี ออกซฟอร์ด ประเทศอังกฤษ
คู่สมรส: โจ กรีน (1989-ปัจจุบัน)
อาชีพ: นักแสดง นักเขียน นักดนตรี ผู้กำกับ
ปีที่แสดง: ค.ศ. 1981 - ปัจจุบัน
เจมส์ ฮิว แคลัม ลอรี, โอบีอี (อังกฤษ: James Hugh Calum Laurie; เกิด 11 มิถุนายน ค.ศ. 1959) เป็นนักเขียน นักพากย์ นักแสดงตลก นักแสดง และนักดนตรีชาวอังกฤษ มีชื่อเสียงจากแสดงบทตลกคู่หูกับสตีเฟน ฟราย ในคริสต์ทศวรรษ 1980 ถึง 1990 ในชื่อการแสดงว่า "ฟรายกับลอรี" จากนั้นได้แสดงและพากย์เสียงในภาพยนตร์ครอบครัวหลายเรื่อง เช่น บทตัวประกอบใน 101 ดัลเมเชียน (1996) ของดิสนีย์ และรับบทพ่อใน สจวต ลิตเติล ของโคลัมเบียพิกเจอส์ทั้งสามภาค ในปี 1999, 2002 และ 2006
ลอรีเป็นชาวอังกฤษเชื้อสายสกอต บิดาเป็นนายแพทย์ และนักกีฬาพายเรือโอลิมปิก ส่วนตัวเขาจบจากโรงเรียนอีตัน และปริญญาด้านโบราณคดีและมานุษยวิทยาสังคมจากมหาวิทยาลัยแคมบริดจ์
หลังจากเริ่มต้นชีวิตการแสดงจากบทบาทนักแสดงตลก ฮิว ลอรี เริ่มมีชื่อเสียงในสหรัฐอเมริกา จากบทนำในซีรีส์ของฟ็อกซ์บรอดแคสติง เรื่อง เฮาส์ เอ็ม.ดี. ตั้งแต่ ค.ศ. 2004 จนถึง ค.ศ. 2012 โดยรับบทเป็นนายแพทย์เกรกอรี เฮาส์  อาจารย์แพทย์ปากร้ายหัวหน้าแผนกเวชศาสตร์วินิจฉัย บทบาทนี้ทำให้เขาได้รับรางวัลลูกโลกทองคำ ประจำ ค.ศ. 2006 และ ค.ศ. 2007 , รางวัลสมาคมนักแสดงภาพยนตร์และโทรทัศน์ประจำปี 2007 และ 2009 และได้รับการเสนอชื่อเข้าชิงรางวัลเอมมีใน ค.ศ. 2005 และยังทำให้เขากลายเป็นนักแสดงยอดนิยมที่ได้รับค่าจ้างสูงที่สุดในกลุ่มนักแสดงซีรีส์อเมริกัน ระหว่างตอนละ 350,000  ถึง 400,000 ดอลลาร์สหรัฐ
แหล่งข้อมูลอื่น

Hugh Laurie ที่อินเทอร์เน็ตมูวีเดตาเบส
Hugh Laurie interview with Time Out เก็บถาวร 2010-01-05 ที่ เวย์แบ็กแมชชีน
Hugh "Laurie 'snubbed' after US success" - BBC News
ฮิสทรี (เพลง)

| "ฮิสทรี" |
| --- | --- |

เพลงโดยไมเคิล แจ็กสัน
จากอัลบั้มBlood on the Dance Floor: HIStory in the Mix
วางจำหน่าย: 30 กรกฎาคม ค.ศ. 1997
บันทึกเสียง: ค.ศ. 1996–1997
แนวเพลง: ป็อป, อาร์แอนด์บี, เฮาส์ ("HIStory" original/remix) นิวแจ็กสวิง, ป็อป ("Ghosts")
ความยาว: 4:01 ("HIStory" radio edit)  8:00 ("HIStory" remix album version) 3:50 ("Ghosts" radio edit) 5:13 ("Ghosts" album version)
ค่ายเพลง: อีพิก
ผู้ประพันธ์เพลง: ไมเคิล แจ็กสัน, เจมส์ ฮาร์ริสที่ 3, เทอร์รี เลวิส ("HIStory") ไมเคิล แจ็กสัน, เท็ดดี ไรลีย์ ("Ghosts")
โปรดิวเซอร์: ไมเคิล แจ็กสัน, จิมมี แจม และเทอร์รี เลวิส ("HIStory") ไมเคิล แจ็กสัน, เท็ดดี ไรลีย์("Ghosts")
  
ฮิสทรี (อังกฤษ: HIStory) เป็นซิงเกิลดับเบิล A side จากอัลบั้มรีมิกซ์ของไมเคิล แจ็กสันในปี ค.ศ. 1997 Blood on the Dance Floor: HIStory in the Mix โดยเวอร์ชันดั้งเดิมของ HIStory ถูกวางจำหน่ายเป็นเพลงในสตูดิโออัลบั้มในปี ค.ศ. 1995 HIStory แต่ก็ไม่เคยวางจำหน่ายออกมาเป็นซิงเกิล Ghosts เป็นการบันทึกแบรนด์ใหม่ HIStory ถูกแต่งโดย ไมเคิล แจ็กสัน, เจมส์ ฮาร์ริสที่ 3 และเทอร์รี เลวิส ก่อนที่จะถูกรีมิกซ์โดย โทนี โมแรน ในปี ค.ศ. 1997 เวอร์ชันดั้งเดิมที่มีคลิปเสียงหลายทางประวัติศาสตร์และตัวอย่าง การรีมิกซ์ไม่ได้มีคลิปเสียงและตัวอย่าง
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "HIStory" (7" HIStory Lesson Edit) | 4:08 |
| 2. | "HIStory" (MARK!'s Radio Edit) | 4:18 |
| 3. | "HIStory" (MARK!'s Vocal Club Mix) | 9:14 |
| 4. | "HIStory" (The Ummah Radio Mix) | 5:00 |
| 5. | "HIStory" (The Ummah DJ Mix) | 3:04 |
| 6. | "HIStory" (The Ummah Main Acapella) | 4:04 |
| 7. | "Ghosts" (Radio Edit) | 3:50 |
| ความยาวทั้งหมด: | ความยาวทั้งหมด: | 33:38 |
| ลำดับ | ชื่อเพลง | ยาว |
| --- | --- | --- |
| 1. | "HIStory" (7" HIStory Lesson Edit) | 4:08 |
| 2. | "HIStory" (radio edit) | 4:01 |
| 3. | "Ghosts" (radio edit) | 3:50 |
| 4. | "Ghosts" (Mousse T's Club Edit) | 4:24 |
| ความยาวทั้งหมด: | ความยาวทั้งหมด: | 16:23 |
| ลำดับ | ชื่อเพลง | ยาว |
| --- | --- | --- |
| 1. | "HIStory" (Tony Moran's HIStory Lesson) | 4:08 |
| 2. | "HIStory" (Tony Moran's HIStory Dub) | 7:56 |
| 3. | "HIStory" (MARK!'s Vocal Club Mix) | 9:14 |
| 4. | "HIStory" (The Ummah Radio Mix) | 5:00 |
| 5. | "HIStory" (The Ummah Urban Mix) | 4:20 |
| ความยาวทั้งหมด: | ความยาวทั้งหมด: | 33:09 |
"HIStory" (7" HIStory Lesson Edit) – 4:08
"Ghosts" (Mousse T's Radio Rock) – 4:25
"Ghosts" (Mousse T's Club Mix) – 6:03
"Ghosts" (radio edit) – 3:50
"HIStory" (Tony Moran's HIStory Dub) – 7:56
"HIStory" (MARK!'s Vocal Club Mix) – 9:14
"HIStory" (MARK!'s Keep Movin' Dub) – 9:23
"HIStory" (The Ummah DJ Mix) – 3:04
"HIStory" (The Ummah Main a Cappella) – 4:04
"Ghosts" (radio edit) – 3:50
"HIStory" (7" HIStory Lesson Edit) – 4:08
"HIStory" (radio edit) – 4:04
"Ghosts" (radio edit) – 3:50
"HIStory" (7" HIStory Lesson Edit) – 4:08
"Ghosts" (radio edit) – 3:50
"HIStory" (MARK!'s Phly Vocal) – 9:10
"HIStory" (MARK!'s Future Dub) – 9:16
"Ghosts" (Mousse T's Club Mix) – 6:03
"Ghosts" (Mousse T's Club Mix TV) – 6:03
อันดับ

| อันดับ (1997) | ยอดสูงสุด |
| --- | --- |
Australian Singles Chart: 43
Austrian Singles Chart: 36
Belgium (VI): 17
Belgium (Wa): 10
Netherlands Singles Chart: 14
Finnish Singles Chart: 16
French Singles Chart: 4
New Zealand Singles Chart: 29
Swedish Singles Chart: 12
Swiss Singles Chart: 16
UK Singles Chart: 5
Italian Singles Chart: 3
ดูเพิ่ม

ไมเคิลแจ็กสันส์โกสต์ส
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสงขลา พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 8 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดสงขลา)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ประชาธิปัตย์ | 467,912 | 69.74% | 4.92% |
|  | ไทยรักไทย | 137,792 | 20.54% | 14.48% |
|  | อื่น ๆ | 65,251 | 9.73% | 9.55% |
| ผลรวม | ผลรวม | 670,955 | 100.00% | – |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสงขลา
| พรรค | พรรค | คะแนนเสียง | ร้อยละ |
| --- | --- | --- | --- |
|  | ชาติไทย (1) | 23,768 | 3.54 |
|  | กิจสังคม (2) | 747 | 0.11 |
|  | พัฒนาชาติไทย (3) | 2,241 | 0.33 |
|  | ประชาธิปัตย์ (4) | 467,912 | 69.74 |
|  | ประชาชนไทย (5) | 970 | 0.15 |
|  | คนขอปลดหนี้ (6) | 1,506 | 0.23 |
|  | ธรรมชาติไทย (7) | 544 | 0.08 |
|  | แผ่นดินไทย (8) | 848 | 0.13 |
|  | ไทยรักไทย (9) | 137,792 | 20.54 |
|  | ความหวังใหม่ (10) | 493 | 0.07 |
|  | มหาชน (11) | 14,077 | 2.10 |
|  | ประชากรไทย (12) | 401 | 0.06 |
|  | ไทยช่วยไทย (13) | 700 | 0.10 |
|  | แรงงาน (14) | 9,730 | 1.45 |
|  | ชาติประชาธิปไตย (15) | 5,594 | 0.83 |
|  | กสิกรไทย (16) | 217 | 0.03 |
|  | ทางเลือกที่สาม (17) | 240 | 0.04 |
|  | รักษ์ถิ่นไทย (18) | 239 | 0.04 |
|  | พลังเกษตรกร (19) | 2,574 | 0.38 |
|  | พลังประชาชน (20) | 362 | 0.05 |

| บัตรดี | บัตรดี | 670,955 | 95.63 |
| บัตรเสีย | บัตรเสีย | 21,947 | 3.13 |
| ไม่ประสงค์ลงคะแนน | ไม่ประสงค์ลงคะแนน | 8,679 | 1.24 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 701,581 | 78.37 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 895,194 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองสงขลา
| ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> % | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> ± |
| --- | --- | --- | --- | --- | --- |
|  | ประชาธิปัตย์   | เจือ ราชสีห์ (4)* | 56,997 | 69.20 |  |
|  | ไทยรักไทย   | วันชัย ปริญญาศิริ (9) | 22,750 | 27.62 |  |
|  | ชาติไทย  | วรพจน์ วรพงศ์ (1) | 2,624 | 3.19 |  |
| ผลรวม | ผลรวม | ผลรวม | 82,371 | 100.00 | — |

| บัตรดี | บัตรดี | บัตรดี | 82,371 | 93.43 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,454 | 2.78 | – |
| บัตรเสีย | บัตรเสีย | บัตรเสีย | 3,339 | 3.79 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 88,164 | 76.05 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 115,926 | 100.00 | — |
: ประชาธิปัตย์   รักษาที่นั่ง